Vita:Tyroler József

message: (Kocsmafali megbeszélést ide átettem. Akela vita 2022. február 16., 08:07 (CET))
Tyroler József születési évével (1822 vagy 1823) kapcsolatban kaptam vitalapomra üzenetet Tyroler leszármazottjától, kutatójától. Talán azért nekem, mert utoljára én kékítettem egy linket a szócikkben. Én nem tudok ennek utánajárni, ezért ide közlöm az üzenetet. Emailt és telefonszámot nem hozom ide, a vitalapomon még meghagytam:  - Akela vita 2022. február 13., 02:26 (CET)
„Tyroler József rézmetsző élete és munkássága kutatásával foglalkozom.
Levéltári dokumentumok összevetése során nyilvánvalóvá vált, hogy a köztudatban elterjedt 1822-es születési év téves következtetés eredménye.
Születési ideje 1823 év eleje, tehát jövő évben, 2023-ban lesz születésének a bicentenáriuma. 
Szeretném, ha a lehető legkevesebb lenne a 2022-es a téves megünneplés, ezért tartom fontosnak, hogy minél több helyen, minél előbbi megtörténjen a  korrigálás.
A szakmai cikk publikálása folyamatban, de megjelenése előtt szívesen elküldöm Önnek, hogy meggyőződhessen állításom hitelességéről.
Érintettségemet sem titkolom, Tyroler leszármazott vagyok.
Köszönettel és üdvözlettel: Téri Sándor” (üzenet vége)
replies: text: @Akela szerintem elég annyit válaszolni, hogy majd ha publikálták a cikket egy megbízhat forrásban (nem blogon), akkor át lehet írni a szócikkben a születési dátumot, illetve feltüntetni, hogy más forrásokban ezen kutatás szerint nem jól szerepel. Xia  Üzenő  2022. február 15., 08:56 (CET)

text: Beszéltem Téri Sándorral, a Szombatban fog megjelenni (előbb online, majd nyomtatásban) a tanulmánya. Azonnal meg fogja írni az elérhetőségét a szócikk vitalapjára. Egyéb forrásokban is előfordult már korábban az 1823-as év, így Kertai Friedrich Klára: Tyroler József In:Scheiber Sándor (szerk.): Évkönyv - Magyar Izraeliták Országos Képviselete, 1979-1980 (Budapest, 1980) 220–229. oldal című cikkében. Ugyancsak erősíti Tyroler József 1823. évi születését, a házasssági bejegyzése, Joseph Tyroler Kupferstecher (vésnök) és Marie Denhof, (Altofen, Óbuda) házassága 1853. december 4-én Óbudán. A férj 30 éves, a menyasszony 24. Laknak Pest, Götter Gasse No. 14. Óbudai Israelite Kirsche 1851–1861, 114/1853. folyószám. ahol 30 évesnek vallotta magát 1853. december 4-én. Ha megjelenik a tanulmány, akkor véleményem szerint ennyi támogató forrás elég lesz, hogy módosítsuk a születési évet.– Bizottmány vita 2022. február 15., 11:42 (CET)
replies: text: :2022 december 13-án a Múlt és Jövő folyóirat 2022/4 számában (4-21. oldal) megjelent a tanulmányom Adalékok Tyroler József életművéhez – 200 éve született a "szabadságharc rézmetszője" címmel. Ebben a biográfiai pontosítás mellett több tévedést is igyekszem tisztázni. Amennyiben kérdés merül fel, igyekszem válaszolni. Emailcímem, telefonszámom Akela vitalapján. - Akela vita Téri Sándor vita 2022. december 18., 01:22 (CET)
Nagyon köszönöm az utánajárást és a kontaktusfelvételt is. Jelen beszélgetést majd alkalomadtán áttenném a szócikk vitalapjára, ott jó helyen lesz,megmarad későbbiekre. 2022. február 15., 18:43 (CET)
Szívesen. Tedd át tényleg, hogy meglegyen.– Bizottmány vita 2022. február 15., 19:01 (CET)
A házassági bejegyzésben szereplő életkor nem erősít meg semmit. Elég lazán kezelték ezeket az adatokat, akadt, hogy a már betöltött évek számát írták be, vagy fiatalították/öregítették magukat. Amíg nincs születési bejegyzés, addig nem mondhatunk ki semmi biztosat. Gyurika vita 2022. február 16., 20:59 (CET)

text: 100% biztosat nem fogunk tudni Tyroler születési évéről, mert nem található meg a születési akvi bejegyzése. Mind az 1822 (ez a halotti anyakönyv alapján), mind pedig az 1823 (ez a házassági akvi bejegyzés alapján) csak számított születési év. A kérdés, hogy melyik a reálisabb. Ez fog most kiderülni majd Téri Sándor kutatása alapján. Hacsak te meg nem találod a születési akvi kivonatát vagy bejegyzését. :-)) – Bizottmány vita 2022. február 17., 02:14 (CET)
Alsókubini izraeliták legkorábbi adata 1850-es, 1858-től vannak csak születések az index szerint. Gyurika vita 2022. február 17., 05:47 (CET)

text: Akkor tulajdonképpen még remény sincs a pontos születési év megtalálására. – Bizottmány vita 2022. február 17., 10:11 (CET)
Volt arra példa, hogy tanúságtételek vagy egyéb információ vagy okmány alapján esetleg évtizedekkel később jegyezték be és teljesen máshol, talán az akkori egyik legközelebb eső nagyobb hitközségnél. De pl. Kaposváron működött már a 18. század második felétől izraelita hitközség és fél Zala, Somogy, Tolna, Vas, Fejér és Veszprém környékéről itt regisztrálták a születéseket. Szóval lehetséges hogy a leszármazottnak több száz kilométeres körben kellett kutakodnia, amíg talált valamit. Gyurika vita 2022. február 20., 08:53 (CET)
Köszönöm, akkor talán nem végleg mondhatunk le róla.– Bizottmány vita 2022. február 20., 09:50 (CET)
Amennyiben a www.targum.academy internetes újságban megjelenik a tanulmányom, az elfogadható a születési dátum korrigálása szempotjából? Téri Sándor vita 2022. július 5., 20:45 (CEST)
thread_title:  Tyroler József születési éve